Դեսպանի խոսքից հիշարժան էր նաեւ տեղեկությունը, որ հաջորդ տարի փոխադարձ ներդրումների մասին համաձայանգիր է ստորագրվելու Ճապոնիայի եւ Հայաստանի միջեւ: Եթե նման համաձայնագիր է բանակցվել, նշանակում է Ճապոնիայից Հայաստան ներդրումների եւ տնտեսական գործունեություն ծավալման ակնկալություններ կան: Եթե անգամ Մեծ Բրիտանիան է ջանում ճապոնական ներդրումային կապիտալը տանել լոնդոնյան Սիթի, պատկերացնել կարելի է, թե Հայաստանի համար այն որքան ցանկալի կլինի: Իր պատասխան խոսքում պրն. Նալբանդյանը նշեց, որ այս տարի նշվում է երկկողմ դիվանագիտական հարաբերությունների հաստատման 25 տարին, գոհունակություն հայտնեց հատկապես 2015-ին, Երեւանում եւ Տոկիոյում Ճապոնիայի եւ Հայաստանի դեսպանատների փոխադարձ բացումից ի վեր երկկողմ հարաբերությունների վերընթաց զարգացման համար, երկկողմ փոխհարաբերություններին մաղթեց նորանոր հաջողություններ, իսկ կայսր Ակիհիտոյին` երկարակեցություն եւ քաջառողջություն: